

**प्रेस विज्ञप्ति**

**आईआईएमए में श्री** **अश्वनी** **लोहानी का वक्तव्य**

**11 जुलाई, 2018 | अहमदाबाद**

श्री अश्वनी लोहानी ने जुलाई 7, 2018 शनिवार को, आईआईएम अहमदाबाद में रेड ब्रिक शिखर सम्मेलन 2018 द्वारा आयोजित वक्ता श्रृंखला के एक कार्यक्रम में रेल परिवहन योजना और प्रबंधन पाठ्यक्रम पर व्याख्यान दिया। करीब 100 प्रतिभागियों की उपस्थिति में व्याख्यान का सफल आयोजन किया गया।

श्री अश्वनी लोहानी भारतीय रेलवे सेवा में मैकेनिकल इंजीनियर (आईआरएसएमई) अधिकारी हैं, और वर्तमान में अगस्त 2017 से भारतीय रेलवे बोर्ड के अध्यक्ष के रूप में कार्यरत हैं। इन्होंने एयर इंडिया लिमिटेड के अध्यक्ष तथा प्रबंध निदेशक के रूप में और मध्य प्रदेश सरकार में प्रबंध निदेशक एवं पर्यटन आयुक्त के रूप में भी कार्य किया है। इसके अलावा, ये राष्ट्रीय रेल संग्रहालय के निदेशक और भारत सरकार के पर्यटन मंत्रालय में निदेशक रह चुके हैं।

छात्रों के लिए, यह वक्तव्य श्री लोहानी के जीवनभर के अनुभवों की एक दिलचस्प झलक था। उन्होंने किसी भी संगठन में "मानव" संसाधन के महत्व को उजागर करने के लिए मध्य प्रदेश और एयर इंडिया में अपने समय के पर्यटन संचालन से संक्षिप्त उदाहरण दिए। उन्होंने भारतीय रेलवे द्वारा किए जा रही तेजी से कार्रवाई को सक्षम बनाते हुए निर्णय लेने के तरीकों को बदलने और अनुबंधों को दर्ज करने की प्रक्रिया में सुधार के बारे में विस्तार से चर्चा की। किसी संगठन के भीतर से बदलाव की इच्छा को हाइलाइट करते हुए, उन्होंने उल्लेख किया कि अन्य सभी गतिविधियों को आउटसोर्स किया जा सकता है, पर इच्छा को नहीं। अन्य चीजों के अलावा, उन्होंने भारतीय रेलवे द्वारा किए जा रही आधुनिकीकरण की पहलों के बारे में भी बात की और संगठन द्वारा महसूस की जाने वाली चुनौतियों की भी व्याख्या की।

इस बात का जिक्र करते हुए, दूसरे वर्ष की पीजीपी छात्रा प्रिया कुमारी ने कहा, *"विरासत संगठनों से जुड़ीं विकास संबंधी चुनौतियों के बारे में विस्तार से बताते हुए यह बात बहुत अंतर्दृष्टिपूर्ण थी।* *जबकि जोखिम लेने और कर्मचारियों की जवाबदेही की भावना उपर से नीचे तक जनादेश द्वारा सुनिश्चित की जानी चाहिए, सिस्टम को जमीनी स्तर पर संचालन की सुविधा देनी चाहिए।* *उदाहरण के लिए, सर द्वारा भ्रष्टाचार पर आयोजित सम्मेलन ने कर्मचारियों के लिए सही समाधान खोजने की दिशा में भ्रष्टाचार के मुद्दों पर चर्चा और उनकी पहचान के लिए एक मंच प्रदान किया था।"*

- विषयातं -

**भारतीय प्रबंधन संस्थान अहमदाबाद (आईआईएमए) के बारे में :-**

सन् 1961 में स्थापित, भारतीय प्रबंधन संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंधन स्कूलों में से एक, आईआईएमए उद्यमों के अग्रणियों को शिक्षित करता है।

संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार के साथ सामरिक विकास शामिल हैं।

प्रमुख कार्यक्रम स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2017 में फाइनेंशियल टाइम्स मास्टर्स में 21वेँ स्थान पर है। फाइनेंशियल टाइम्स के ग्लोबल एमबीए रैंकिंग 2017 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को दुनिया में 29वें स्थान पर रखा गया है। खाद्य एवं कृषि-व्यवसाय प्रबंधन (पीजीपी-एफएबीएम) में स्नातकोत्तर कार्यक्रम को फ्रांस के एड्युनिवर्सल मास्टर्स रैंकिंग 2018 में प्रथम रैंक दिया गया है।

आईआईएमए को भारत सरकार के मानव संसाधन एवं विकास मंत्रालय के राष्ट्रीय संस्थानगत रैंकिंग फ्रैमवर्क (एनआईआरएफ़) में प्रथम स्थान दिया गया है।

**मीडिया प्रश्नों के लिए, कृपया संपर्क करें :**

|  |  |
| --- | --- |
| **रघुराम वी.**मीडिया सचिव (छात्र) भारतीय प्रबंध संस्थान अहमदाबाद दूरभाष : (सेल) +91-9800172995ईमेल : p17vraghuram@iima.ac.in  | मिथिला हेगडे बाह्य मीडिया संपर्क (छात्र) भारतीय प्रबंध संस्थान अहमदाबाद दूरभाष : (सेल) +91- 9740499011ईमेल : p17mithilah@iima.ac.in  |